Slovenska kronika, 28.7.2014


Naslov: Z zmago na Maratonu Franja si je priboril poroko
Napoved za voditelja:

Današnji Slovensko kroniko pa končujemo s poroko. Resda ni bila povsem običajna poroka, saj sta se poročila dva rekreativna kolesarja. To pa seveda ne bi bilo nič posebnega, če ne bi do nje prišlo po malce nenavadni poti. Slavko Petrič je namreč svoji izvoljenki Aniti Pavlovič obljubil, da se bosta letos poročila, če mu uspe zmagati v kategoriji kolesarjev od 50 do 55 let na Maratonu Franja. Vendar mu je zmaga ušla resnično za las in je bil na koncu drugi.
T- Iz Krškega GORAN ROVAN /

X- Snemalec in montažer Tomi Naglič /

Takole sta se s kočijo in konjsko vprego odpravilo na poroko mladoporočenca Slavko in Anita. Po končanem poročnem obredu pa so se pridružili še njuni kolesarski prijatelji, ki so po svoje pripomogli, da je do poroke sploh prišlo. Slavko je bil namreč na Maratonu Franja šele drugi, vendar se je zmagovalec Andrej Žavbi odrekel zmagi in to velikodušno prepustil Slavku.
T- ANDREJ ŽAVBI /
X- nekdanji profesionalni kolesar /

»Zaradi tega ker v bistvu je nekak zgledal kot da sem s to zmago preprečil eno pozitivno zgodbo in sem reku, to pa ne more bit in to ne sodi k Maratonu Franja. In sem pač se takoj odločil, da to zmago pač raje podarim njima kot darilo za poroko in tud pokal sem njima pač poslal.«
Anita in Slavko sta se tako poročila in s tem zaključila življenje na koruzi.
T- ANITA PETRIČ /
»Pet let in še malo sva skupaj, natanko pred petimi leti in tremi dnevi me je tudi Slavko zaročil, tako da je najina ljubezen že kar goreča. Imava tudi tri leta starega sina Jakoba.«
Slavko se je vso zimo pridno pripravljal na Maraton Franja in je imel resen namen, da na njem tudi zmaga in se poroči.

T- SLAVKO PETRIČ /

»Zmanjkala mi je desetinka, to je fotofiniš recimo, ko mi določi. Neč, ona je bla hudo razočarana, jaz pa tud. Je pa on profesionalni kolesar, ne. Jest sem samouk, celo pot je bil za mano, to so naučeni kolesarji, pol na konc ti pa pobegne.«

Slavko se zaveda, da bi prihodnje leto verjetno še težje zmagal v svoji starostni kategoriji. Zato je seveda neizmerno vesel, da se je njegova poročna zgodba zaključila že letos. Seveda tudi v veliko veselje njunih sorodnikov in prijateljev, pa tudi malega Jakoba, ki bo v naslednjih dneh praznoval svoj rojstni dan.

